Stem vir ons dorp Upington
Rawson Upington gaan stem. Ons daag JOU uit om OOK te STEM vir ons dorp UPINGTON. Kom kom kom ons wag net vir jou...druk daai knoppies vanaf vannaand 19:00, ons wag net vir jou. Stem UPINGTON na 33157 - Lets go !!! #RAWSONSTEM #UPINGTONSTEM #DORPVANDIEJAAR Lees meer: https://bit.ly/3tW0JF9
Borgaansoek van Brits uitgestel
GEMSBOK-KAKAMAS: Die borgtogaansoek van die 30-jarige Suretha Brits, wat daarvan beskuldig word dat sy die baasbrein was in die moord op haar man, Leon Brits, die eienaar van die Pofadder Hotel, is tot 17 Mei uitgestel.
Brits het op 29 April 2021 in die landdroshof in Pofadder verskyn.
Op 7 Oktober 2020 is die slagoffer wreed vermoor en sy liggaam in een van sy eiendomme in die swembad gegooi, waar dit later gevind is. Sommige waardevolle items, waaronder diamante en geld, is ook gesteel.
'Brits staan ​​tereg op aanklagte van moord en die onwettige besit van 'n vuurwapen, '' het Mojalefa Senokoane, woordvoerder van die provinsiale nasionale vervolgingsgesag gesê.
Hy het gesê die staat, verteenwoordig deur advokaat Hannes Cloete, het aan die hof gesê dat die beskuldigde in die saak kan inmeng indien sy borgtog kry.
Cloete het glo gesê dat sy die staatsgetuies kan probeer kontak sowel as probeer om hulle te beïnvloed.
Die saak is uitgestel sodat die hof uitspraak kan lewer oor die borgtogaansoek.
Brits is verlede maand by haar huis in Kakamas in hegtenis geneem nadat een van die drie mans wat in hegtenis geneem is in verband met die moord en roof, Jacques van Vuuren (37), 'n pleitooreenkoms aangegaan het.
Van Vuuren is op 25 Maart in die Noord-Kaapse hooggeregshof gevonnis tot 'n effektiewe gevangenisstraf van 20 jaar op aanklagte van moord, roof met verswarende omstandighede en die onwettige besit van 'n vuurwapen.
In sy pleitooreenkoms het Van Vuuren verklaar dat Brits bereid is om R400 000 te betaal vir die uitvoering van die moord, waar die moordtoneel 'opgestel' is asof 'n rooftog plaasgevind het. Vir meer lees ons 07 Mei 2021 uitgawe
Inbreker onder bed gekry
GEMSBOK-UPINGTON: 'n 30-Jarige man is Vrydag hier in hegtenis geneem vir huisbraak en diefstal.
Sersant Gladwin Oss en konstabel Steven de Wee van Upington se sigbare polisiëring het gereageer op 'n beweerde inbraak in die Middlepos-omgewing.
Die lede, onder die bevel van kaptein Cecil March, het geen gras onder hulle voete laat groei en blits vinnig op die klag reageer.
By aankoms by die genoemde woning is die verdagte gevind wat onder die bed wegkruip. Vir meer lees ons 07 Mei 2021 uitgawe
Wenk lei tot daggavonds
GEMSBOK-UPINGTON: Die polisie hier het die afgelope naweek meer as 'n kwart miljoen rand se dagga gekonfiskeer.
Die lede van die Upington openbare orde polisiëring se C- skof het inligting oor dwelmverkope ontvang en 'n lasbrief bekom. Die betrokke perseel in Upington is deursoek op Saterdag 1 Mei 2021 omstreeks 12:00.
'n Manlike verdagte is in hegtenis geneem met dagga van meer as R270 000.
Hy sal aangekla word van die handel in dagga en moet in die Upington-landdroshof verskyn.Vir meer lees ons 07 Mei 2021 uitgawe
Drie vas na gewapende roof
GEMSBOK-UPINGTON: Drie vermeende gewapende rowers is op Upington vasgetrek, nadat hulle glo 'n besigheid in Grootdrink beroof het.
Die beweerde gewapende roof het plaasgevind by een van die snoepwinkels in Grootdrink naby Groblershoop, waar die drie manlike verdagtes in 'n blou Nissan Tiida glo van die toneel in die rigting van Upington het met kontant, lugtyd, sigarette en selfone gevlug het.
. To read more, read our 30 April 2021 issue.
Twee moordenaars vasgetrek
GEMSBOK-UPINGTON: Die polisie in Upington het twee mans, van 27 en 47 jaar oud onderskeidelik, in hegtenis geneem vir twee afsonderlike moorde wat op Saterdag 24 April 2021 in Louisvaleweg in die vroeë oggendure gepleeg is.
Daar word beweer dat albei voorvalle in dieselfde straat gebeur het en dat albei uit argumente ontstaan het.
.To read more, read our 30 April 2021 issue.
Springkane veroorsaak glo ongeluk
GEMSBOK-UPINGTON: Een persoon is Saterdag in 'n ongeluk op die N10-pad naby Leerkrans dood.
In 'n polisieverklaring word gesê die voertuig het in die rigting van Upington gery en die bestuurder het na bewering beheer verloor weens die sprinkaanplaag wat oor die pad beweeg het.
Sersant Omphile Masegela, polisiewoordvoerder in Upington, sê die polisie en ander rolspelers het hulle na die toneel gehaas om verkeer te reguleer.
Motoriste word gemaan om stadig en versigtig in die omgewing te ry, want daar is steeds 'n uitdaging van sprinkane op die pad. Vir meer lees ons 23 April 2021 uitgawe